**LĪGUMS**

**par Daugavpils centralizētās siltumapgādes sistēmas attīstības programmas gala ziņojuma sagatavošanu un juridiskā audita veikšanu**

Daugavpils 2015.gada 28.septembrī

**Daugavpils pilsētas dome**, reģ.Nr.90000077325, juridiska adrese: Kr.Valdemāra iela 1, Daugavpils, LV-5401, turpmāk saukts Pasūtītājs, tās **izpilddirektores Ingas Goldbergas** personā, kura rīkojas pamatojoties uz Pasūtītāja nolikumu, no vienas puses, un

**SIA “Deloitte Latvia”** reģ.Nr.40003247787, juridiskā adrese: Grēdu iela 4a, Rīga, LV-1019, turpmāk saukts Izpildītājs, tās **valdes locekļa ar tiesībām pārstāvēt kapitālsabiedrību atsevišķi Igora Rodina** personā, no otras puses,

pamatojoties uz Daugavpils pilsētas domes iepirkuma komisijas 2015.gada 17.septembra lēmumu (iepirkumu komisijas sēdes protokols Nr.3) iepirkumā “Daugavpils centralizētās siltumapgādes sistēmas attīstības programmas gala ziņojuma sagatavošana un juridiskā audita veikšana”, identifikācijas Nr.DPD 2015/101, noslēdza šādu Līgumu:

**1.Līguma priekšmets**

1.1.Pasūtītājs uzdod un Izpildītājs apņemas veikt Daugavpils centralizētās siltumapgādes sistēmas attīstības programmas gala ziņojuma sagatavošanu un juridiskā audita veikšanu (turpmāk tekstā – Pakalpojums) saskaņā ar Darba uzdevumu (1.pielikums), Pretendenta Finanšu piedāvājumu (2.pielikums), ievērojot visus šī Līguma noteikumus un spēkā esošos normatīvos aktus.

**2. Pakalpojuma izpildes termiņš**

2.1.Izpildītājs apņemas sniegt Līgumam atbilstošu Pakalpojumu Līgumā noteiktajā kārtībā:

2.1.1. līdz 2015.gada 07.oktobrim jāiesniedz starpziņojums, identificējot būtiskākās problēmas un riskus;

2.1.2. līdz 2015.gada 23.oktobrim jāiesniedz juridiskā audita gala ziņojums.

**3.Līguma summa un norēķinu kārtība**

3.1.Līguma summa par Līguma 1.punktā norādītā Pakalpojuma sniegšanu saskaņā ar Finanšu piedāvājumu ir EUR 23 000,00 /*divdesmit trīs tūkstoši euro 00 centi* /, PVN 21% EUR 4 830,00 /*četri tūkstoši astoņi simti trīsdesmit euro 00 centi*/, pavisam kopā ar PVN 21% EUR 27 830,00 /*divdesmit septiņi tūkstoši astoņi simti trīsdesmit euro 00 centi*/.

3.2.Izpildītājam ir tiesības atbilstoši šī Līguma noteikumiem saņemt Līguma summu pēc Pakalpojuma izpildes pilnā apmērā un pēc tam, kad Pasūtītājs un Izpildītājs ir parakstījuši pieņemšanas-nodošanas aktu.

3.3.Pasūtītājs samaksu par Pakalpojuma izpildi veic 20 (divdesmit) dienu laikā pēc pieņemšanas-nodošanas akta abpusējas parakstīšanas un atbilstoša rēķina saņemšanas.

3.4.Pasūtītāja norēķini ar Izpildītāju tiek veikti *euro*, ar pārskaitījumu uz Izpildītāja šajā Līgumā norādīto norēķinu kontu.

3.5.Gadījumā, ja Līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.

**4.Līdzēju tiesības un pienākumi**

4.1.Izpildītāja pienākumi un tiesības:

4.1.1.Izpildītājs nozīmē Ilzi Znotiņu, tālr.: 67074100; e-pasts: iznotina@deloittece.com kā atbildīgo kontaktpersonu par Pakalpojuma sniegšanu;

4.1.2.Pakalpojuma izpildes laikā Izpildītājs nodrošina Pakalpojuma kvalitāti un Līgumā noteikto izpildes termiņu ievērošanu. Pasūtītājam ir tiesības prasīt Izpildītāja skaidrojumus par Pakalpojuma ietvaros izstrādāto risinājumu pamatojumu līdz juridiskā audita gala ziņojuma apstiprināšanai. Izpildītājam ir pienākums sniegt skaidrojumu 5 (piecu) darba dienu laikā;

4.1.3.Izpildītājs Pakalpojuma izpildes laikā pēc Pasūtītāja pieprasījuma organizē līguma izpildē iesaistīto speciālistu un Pasūtītāja atbildīgo darbinieku sanāksmes vai telefona konferences kvalitatīvai Pakalpojuma izstrādei;

4.1.4.Izpildītājs sniedz Pasūtītājam Pakalpojumu atbilstoši Darba uzdevumā norādītiem termiņiem;

4.1.4.Izpildītājs pilnībā atbild par nepatiesas informācijas sniegšanu un par tā rezultātā Pasūtītājam radītajiem tiešajiem un netiešajiem zaudējumiem;

4.1.5.Izpildītājam ir pienākums pēc Pasūtītāja pieprasījuma sniegt informāciju par Pakalpojuma izpildes gaitu un apstākļiem, kas traucē vai varētu traucēt Pakalpojuma izpildi;

4.1.6.Izpildītājs par konfidenciālu uzskata jebkuru Līguma ietvaros iegūto vai no Pasūtītāja saņemto informāciju vai dokumentus. Izpildītājs šo informāciju un dokumentus bez iepriekšējas Pasūtītāja piekrišanas saņemšanas nepublicē un nenodod trešajām personām, izņemot gadījumus, kad tas ir nepieciešams Līguma izpildei;

4.1.7.Izpildītājs Līguma izpildei nodrošina Pretendenta piedāvājumā iepirkumam norādītos apakšuzņēmējus un speciālistus. Pēc Pasūtītāja pieprasījuma sanāksmēs vai telefona konferencēs ar Pasūtītāju ir jāpiedalās visiem piedāvājumā iepirkumam norādītajiem speciālistiem;

4.1.8.Izpildītājam nav tiesību pieprasīt papildu izmaksu segšanu, kas saistīta ar Piedāvājumā norādīto apakšuzņēmēju vai speciālistu aizstāšanu.

4.1.9.Izpildītājs veic citus pienākumus atbilstoši Darba uzdevuma prasībām un saskaņā ar Latvijas Republikā spēkā esošiem normatīvajiem aktiem.

4.2.Pasūtītāja pienākumi un tiesības:

4.2.1.Pasūtītājs nozīmē Ingu Goldbergu, tālr.: 654 04385; e-pasts: inga.goldberga@daugavpils.lv kā atbildīgo kontaktpersonu par Līguma izpildi;

4.2.2.Pasūtītājam ir tiesības pieprasīt un saņemt no Izpildītāja informāciju par Pakalpojuma izpildes gaitu;

4.2.3.Pasūtītājam ir pienākums nodrošināt Izpildītājam visu Pasūtītāja rīcībā esošo Pakalpojuma izpildei nepieciešamo informāciju;

4.2.4.Pasūtītājam ir pienākums veikt samaksu par Izpildītāja kvalitatīvi, atbilstoši Līguma noteikumiem sniegtu Pakalpojumu.

.

**5.Pakalpojuma pieņemšanas kārtība**

5.1.Izpildītājs saskaņā ar Darba uzdevumu un Līguma noteiktajā termiņā iesniedz jurdisikā audita ziņojumu, kas sastāv no divām daļām – starpziņojuma un gala ziņojuma, kuri tiek iesniegti attiecīgi pēc Pasūtītāja pirmā un otrā posma noslēguma.

5.2.Izpildītājs vienlaicīgi ar Pakalpojuma nodošanu iesniedz no savas puses parakstītu pieņemšanas-nodošanas aktu 2 (divos) eksemplāros. Izpildītājs pieņemšanas- nodošanas aktā iekļauj informāciju par veiktajām darbībām attiecībā uz Pakalpojumu, kā arī pievieno pieņemšanas-nodošanas aktam Pakalpojuma ietvaros izstrādāto dokumentāciju.

5.3.Pasūtītājs 10 (desmit) darba dienu laikā no pieņemšanas-nodošanas akta par Pakalpojuma saņemšanu paraksta to vai rakstiski sniedz motivētus iebildumus Pakalpojuma pieņemšanai.

5.4.Pasūtītājs ir tiesīgs nepieņemt Pakalpojumu, ja Pasūtītājs konstatē, ka Pakalpojums ir izpildīts nekvalitatīvi, nepilnīgi, neatbilst Līguma noteikumiem, satur kādus defektus vai iztrūkst kāda no nepieciešamām sastāvdaļām. Šādā gadījumā Pasūtītājs Līguma 5.3.punktā noteiktajā termiņā sagatavo aktu, kurā norāda konstatētos trūkumus un to novēršanas termiņus, kas noteikts atbilstoši novēršamo trūkumu raksturam un nevar būt mazāks par 5 (piecām) darba dienām, un šo aktu iesniedz Izpildītājam.

5.5.Izpildītājs Līguma 5.4.punkta kārtībā konstatētos trūkumus novērš par saviem līdzekļiem Pasūtītāja noteiktajā termiņā.

5.6.Pēc Izpildītāja rakstiska paziņojuma par Pasūtītāja norādīto trūkumu novēršanu Pasūtītājs veic atkārtotu Pakalpojuma vai tā daļas pieņemšanu Līgumā noteiktajā kārtībā.

**6.Autortiesības**

6.1.Pasūtītājam ir tiesības uz visiem grafiskajiem un/vai tekstuālajiem, un/vai audiovizuālajiem Līguma izpildes rezultātā radītajiem autortiesību objektiem jebkādā fiksācijas veidā.

6.2.Līguma izpildes rezultātā radītajiem autortiesību objektiem autora mantiskās tiesības, kas noteiktas Autortiesību likumā, pieder Pasūtītājam, un tās pāriet Pasūtītājam pēc tam, kad attiecīgie autortiesību objekti nodoti Pasūtītājam un Pasūtītājs par tiem samaksājis Līgumā noteiktajā kārtībā.

6.3.Pasūtītājs var izmantot no Izpildītāja saņemtās tiesības jebkādā šī Līguma noslēgšanas laikā zināmā vai pēc tam atklātā, vai izgudrotā veidā pēc Pasūtītāja ieskatiem, visā pasaulē, neierobežotā laika periodā.

6.4.Izpildītājam nav tiesības Līguma ietvaros radītos intelektuālā īpašuma tiesību objektus izmantot ar Līgumā nesaistītiem mērķiem bez iepriekšējas rakstiskas Pasūtītāja piekrišanas saņemšanas.

6.5.Pasūtītājs atbild par visu to autortiesību objektu likumīgu izmantošanu, kurus tas nodod Izpildītājam izmantošanai Līguma izpildes vajadzībām.

**7.Līgumam piemērojamās tiesības un strīdu izskatīšana**

7.1.Jebkurš strīds, domstarpība vai prasība, kas izriet no šī Līguma, kas skar to vai tā pārkāpšanu, izbeigšanu vai spēkā esamību, un kuru Līdzēji nevar atrisināt sarunu ceļā, tiek izšķirta tiesā saskaņā ar Latvijas Republikā spēkā esošiem normatīvajiem tiesību aktiem.

7.2.Attiecībā uz šī Līguma izpildi – par visu to, kas nav atrunāts Līgumā, Līdzēji vadās no Latvijas Republikā spēkā esošajiem normatīvajiem tiesību aktiem.

**8.Līdzēju atbildība un Līguma izbeigšana**

8.1.Ja Izpildītājs savas vainas dēļ nesniedz Pakalpojumu Līgumā noteiktajos termiņos, Izpildītājs maksā Pasūtītājam līgumsodu 0,1% (nulle komats viena procenta) apmērā no Līguma 3.1. punktā norādītās Līguma summas par katru nokavējuma dienu, bet ne vairāk kā 10% (desmit procentus) no Līguma 3.1.punktā norādītās Līguma summas.

8.2.Ja Pasūtītājs neveic samaksu par Pakalpojuma izpildi Līgumā noteiktajos termiņos, tad Pasūtītājs maksā Izpildītājam līgumsodu 0,1% (nulle komats viena procenta) apmērā no termiņā nesamaksātās summas par katru nokavēto dienu, bet ne vairāk kā 10% (desmit procentus) no termiņā nesamaksātās summas.

8.3.Līdzēji atlīdzina viens otram zaudējumus, kas nodarīti sakarā ar līgumsaistību neizpildi vai nepienācīgu to izpildi.

8.4.Līguma darbība var tikt izbeigta pirms termiņa, Līdzējiem par to rakstiski vienojoties. Katrs no Līdzējiem var prasīt Līguma pirmstermiņa izbeigšanu, ja otrs Līdzējs nepilda Līgumā noteiktos pienākumus.

8.5.Pasūtītājs, nosūtot Izpildītājam rakstisku paziņojumu, ir tiesīgs vienpusēji atkāpties no Līguma, ja:

8.5.1.Izpildītājs neievēro jebkuru no Līgumā noteiktajiem Pakalpojuma izpildes termiņiem un Izpildītāja nokavējums ir sasniedzis vismaz 10 (desmit) darba dienas;

8.5.2.Izpildītājs neievēro likumīgus Pasūtītāja norādījumus vai arī nepilda kādas Līgumā noteiktās saistības vai pienākumus un ja Izpildītājs šādu neizpildi nav novērsis 10 (desmit) darba dienu laikā pēc attiecīga rakstiska Pasūtītāja paziņojuma saņemšanas;

8.5.3.Līguma izpildes laikā noskaidrojas, ka Izpildītājs nav spējīgs izpildīt Pakalpojumu saskaņā ar Līguma noteikumiem;

8.5.4.Izpildītājs pārkāpj Latvijas Republikā spēkā esošos normatīvos aktus, kas attiecas uz Pakalpojuma izpildi.

8.6.Līguma 8.5. punktā minētajos gadījumos Līgums ir uzskatāms par izbeigtu 7. (septītajā) dienā no Pasūtītāja paziņojuma par vienpusēju atkāpšanos no Līguma nosūtīšanas dienas Izpildītājam.

8.7.Līguma 8.4. un 8.5.punktā noteiktajos gadījumos, Pasūtītājs apņemas veikt samaksu, kas aprēķināta proporcionāli Pakalpojuma apmēram, kas Līgumā noteiktajā kārtībā izpildīts līdz dienai, kad Izpildītājs ir saņēmis paziņojumu par vienpusēju atkāpšanos no Līguma. Par faktiski izpildīto Pakalpojuma apjomu un vērtību Līdzēji paraksta pieņemšanas – nodošanas aktu.

8.8.Līdzēji nav atbildīgi viens pret otru par daļēju vai pilnīgu savu saistību nepildīšanu, ja nepildīšana ir sekas nepārvaramas varas apstākļiem, tādiem kā ugunsgrēks, dabas stihija, jebkura rakstura karadarbība, valsts pārvaldes iestāžu aizliedzoši akti, kā arī jebkuri ārkārtēja rakstura apstākļi, kurus Līdzēji nevarēja ne paredzēt, ne novērst. Šādā gadījumā saistību izpildes termiņš tiek pagarināts attiecīgi par termiņu, kurā darbojas šie apstākļi, ja Līdzējs, kurš atsaucas uz nepārvaramas varas apstākļiem, par to paziņo otram Līdzējam Līguma 8.9.punktā noteiktajā kārtībā.

8.9.Līdzēji par nepārvaramas varas vai ārkārtēja rakstura apstākļu darbību 3 (trīs) dienu laikā rakstveidā ziņo otram Līdzējam.

**9.Citi noteikumi**

9.1.Līguma izpildē iesaistīto personālu un apakšuzņēmējus drīkst nomainīt tikai saskaņā ar Publisko iepirkumu likuma 68.pantu.

9.2.Līgums var tikt grozīts un papildināts tikai pēc Līdzēju savstarpējas vienošanās rakstiskā veidā, ņemot vērā Publisko iepirkumu likuma regulējumu. Šī vienošanās kļūst par Līguma pielikumu un ir tā neatņemama sastāvdaļa.

9.3.Līgums stājas spēkā, kad to parakstījuši Līdzēji, un ir spēkā līdz Līdzēji izpildījuši šajā Līgumā paredzētās saistības.

9.4.Mainoties kāda Līdzēja adresei un/vai bankas rekvizītiem, attiecīgais Līdzējs ne vēlāk kā 2 (divu) darba dienu laikā pēc izmaiņu veikšanas rakstiski par to paziņo otram Līdzējam. Par zaudējumiem, kuri var rasties Līdzējam sakarā ar šo izmaiņu nesavlaicīgu un nepienācīgu paziņošanu pilnā apjomā, atbild vainīgais Līdzējs.

9.5.Šis Līgums sastādīts latviešu valodā uz 4 (četrām) lapām, 2 (divos) eksemplāros, pa 1 (vienam) eksemplāram katram Līdzējam. Abiem eksemplāriem ir vienāds juridisks spēks.

9.6.Līgumam ir pievienoti šādi pielikumi, kas ir neatņemama šī Līguma sastāvdaļa:

9.6.1. 1.pielikums – Darba uzdevums uz 4 lapām;

9.6.2. 2.pielikums – Finanšu piedāvājums uz 1 lapas.

**10.Pušu rekvizīti**

|  |  |
| --- | --- |
| **Pasūtītājs:** **Daugavpils pilsētas dome**,reģ. Nr.90000077325Kr. Valdemāra iela 1, Daugavpils, LV – 5401 **Daugavpils pilsētas domes**izpilddirektoreI.Goldberga \_\_\_\_\_\_\_\_\_\_\_\_\_\_\_\_\_\_\_\_\_ | **Izpildītājs:****SIA “Deloitte Latvia”** reģ.nr. 40003247787, Grēdu iela 4a, Rīga, LV-1019, LV-1019  **SIA “Deloitte Latvia”**  valdes loceklisI.Rodins *\_\_\_\_\_\_\_\_\_\_\_\_\_\_\_\_\_\_* |